section_heading: Karijera
paragraph_text: Denters je pjevačica i tekstopisac koja je svoju karijeru započela 2006. godine na portalu YouTube, postavljajući svoje izvedbe pjesama raznih izvođača. Privukla je pozornost nizozemskog glazbenog menadžera Jonathana Berhanea, koji je Denters preporučio Grammyjem nominiranom tekstopiscu Billyju Mannu. Mann je Denters upoznao s Justinom Timberlakeom na jednom od njegovih koncerta u SAD-u. Denters je odsvirala i otpjevala jednu pjesmu te je Timberlake bio impresioniran. Mjesec kasnije potpisala je ugovor s njegovom producentskom kućom Tennman Records, postajući prvi umjetnik koji je potpisao ugovor za njega. Timberlake je pozvao Denters da mu nastupa kao predgrupa na njegovim koncertima u Europi.<ref>"Denters nastupa kao predgrupa za Timberlakea u Europi" Prema više magazina, Denters je prvi izvođač u povijesti koji je bez glazbenog ugovora direktno s portala YouTube nastupao na velikoj pozornici.